Aniversări 26 noiembrie. Tina Turner împlinește 81 de ani, Ivan Patzaichin 71 de ani.
Tina Turner împlinește azi 81 de ani. Legenda muzicii rock are în spate o carieră de peste 60 de ani, timp în care a vândut peste 200 de milioane de discuri. Este și ziua lui Ivan Patzaichin. Împlinește 71 de ani. Fostul mare canoist român este multiplu campion olimpic și mondial.
Tina Turner împlineşte astăzi 81 de ani. Este o legenda a muzicii şi a vândut peste 200 de milioane de discuri în 60 de ani de carieră. În ultimii ani s-a concentrat pe sănătate. Cântăreaţa a trecut printr-un transplant de rinichi şi a fost nevoită să trateze afecțiunile cauzate de cancer. Tot astăzi este şi aniversarea lui Ivan Patzaichin. Împlineşte 71 de ani. Sportivul a avut parte de o carieră exemplară, în care a câştigat patru medalii de aur şi trei de argint la Jocurile Olimpice. Anul trecut a primit cea mai înaltă distincţie oferită de Comitetul Olimpic şi Sportiv Român, Colanul de Aur. În cariera de sportiv, Ivan Patzaichin a mai cucerit 22 de titluri la 11 ediţii ale Campionatelor Mondiale, iar în cea de antrenor al lotului naţional a câştigat peste 150 de medalii olimpice, mondiale şi europene.